Diari Oficial de la Generalitat Valenciana


Sumari del DOGV 7964, del 24-01-2017 (2017/497)

RESOLUCIÓ de 2 de novembre de 2016, de la Direcció General de Desenvolupament Rural i Política Agrària Comuna, d'identificació amb referència SIGPAC de les zones baixes definides en l'Ordre 8/2015, de 27 de febrer, de la Conselleria de Presidència i Agricultura, Pesca, Alimentació i Aigua, per la qual es regulen les ajudes corresponents a les mesures d'agroambient i clima, continguda en el Programa de desenvolupament rural de la Comunitat Valenciana 2014-2020 i cofinançada pel Fons Europeu Agrícola de Desenvolupament Rural (FEADER).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7964

Data del DOGV
:   24-01-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/497


Data del document
:   02-11-2016

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * ajuda pública

RESOLUCIÓ de 2 de novembre de 2016, de la Direcció General de Desenvolupament Rural i Política Agrària Comuna, d'identificació amb referència SIGPAC de les zones baixes definides en l'Ordre 8/2015, de 27 de febrer, de la Conselleria de Presidència i Agricultura, Pesca, Alimentació i Aigua, per la qual es regulen les ajudes corresponents a les mesures d'agroambient i clima, continguda en el Programa de desenvolupament rural de la Comunitat Valenciana 2014-2020 i cofinançada pel Fons Europeu Agrícola de Desenvolupament Rural (FEADER). [2017/497]  
  
  
L'article 5 de l'Ordre 8/2015, de 27 de febrer, de la Conselleria de Presidència i Agricultura, Pesca, Alimentació i Aigua, per la qual es regulen les ajudes corresponents a les mesures d'agroambient i clima, al realitzar la descripció de l'operació de «protecció de cultiu sostenible de l'arròs en zones humides» estableix que l'altimetria dels terrenys que protegeixen la llacuna de l'Albufera de València aconsella la zonificació del territori per a definir els compromisos vinculats a aquesta ajuda. Així, l'Ordre esmentada hi estableix dues zones: la zona de «tancats», en l'entorn de la llacuna de l'Albufera, i la zona alta, que serà tota la superfície agrària cultivada d'arròs a la Comunitat Valenciana i que quede fora de la zona de «tancats».  
No obstant això, a l'efecte de complir amb el Reial Decret 1077/2014, de 19 de desembre, pel qual es regula el sistema d'informació geogràfica de parcel·les agrícoles, cal referenciar i identificar la zona de «tancats» dins del SIGPAC.  
En virtut de la disposició addicional primera de l'Ordre 5/2015, de 27 de febrer, de la Conselleria de Presidència, Agricultura, Pesca, Alimentació i Aigua, s'autoritza el director general amb competències en gestió de les ajudes de la PAC a adoptar les resolucions necessàries per a desplegar i executar l'esmentada ordre, resolc:  
  
Primer  
Identificar la superfície de «tancats» en l'àmbit de la Comunitat Valenciana amb el codi d'incidència 148 en els recintes SIGPAC.  
La present resolució posa fi a la via administrativa i contra aquesta pot interposar-se potestativament recurs de reposició davant del mateix òrgan que la va dictar en el termini un mes, comptat des de l'endemà de la seua publicació, de conformitat amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o impugnar-se directament davant dels jutjats contenciosos administratius en el termini de dos mesos, a comptar de l'endemà de la seua publicació, d'acord amb el que preveuen els articles 10, 25.1 i 46.1 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjuí que s'utilitze qualsevol altra via que es considere oportuna.  
  
  
València, 2 de novembre de 2016.- La directora general de Desenvolupament Rural i Politíca Agrària Comuna: M.ª Teresa Cháfer Nácher.